શ્રીમદ્ ભાગવત કથા – સ્કંધ ત્રીજો – અધ્યાય ત્રીજો – જયશ્રી વિનુ મરચંટ – આપણું આંગણું\nByJayshree Merchant\t March 1, 2021\nસ્કંધ ત્રીજો – ત્રીજો અધ્યાય – “ભગવાનના અન્ય લીલા-ચરિત્રોનું વર્ણન”\n(ત્રીજા સ્કંધના અધ્યાય બીજો, “ઉદ્ધવજીએ કરેલું ભગવાનની બાળલીલાઓનું વર્ણન” અંતર્ગત આપે વાંચ્યું કે, ઉદ્ધવજી વિદુરજીને કૃષ્ણની બાળલીલાઓનો માત્ર સાર કહે છે. એમની બાળ લીલાઓ અને અન્ય લીલાઓનો ઉલ્લેખ આગળ પણ આવે છે. કૃષ્ણની દરેક લીલાનો એક જે ચોક્કસ હેતુ હતો, તે હતો જન કલ્યાણનો. તેઓ વિદુરજીને કહે છે કે ભગવાનની આવી બાળલીલાઓ અને અન્ય લીલાઓને કારણે જ કળિયુગના ઓવારે જીવન સહ્ય બન્યું છે. હવે અહીંથી વાંચો આગળ, સ્કંધ ત્રીજાનો અધ્યાય ત્રીજો, “ભગવાનનાં અન્ય લીલા ચરિત્રોનું વર્ણન”)\nસૂતજી કહે છે – હે શૌનકાદિ મુનિજનો, આમ બાળલીલાના સારને ઉદ્ધવજી વિદુરજીને કહે છે. ત્યારે વિદુરના મનમાં ભગવાનના અન્ય લીલા ચરિત્રો વિષે જાણવાની ઉત્કંઠા જાગે છે અને તેઓ ઉદ્ધવજીને અન્ય લીલા ચરિત્રોનો સાર પણ કહેવા માટે વિનંતી કરે છે. ત્યારે ઉદ્ધવજી વિદુરને નીચે પ્રમાણે સાર કહે છે.\nઉદ્ધવજી કહે – શ્રી કૃષ્ણનો ગોકુળના રહેવાસની અવધિ પૂરી થવાની હતી. અનેક યુગ કાર્યો એમના હાથે થવાના બાકી હતા. હું અહીં માત્ર સાર કહું છું આથી તમને સમજાય કે શ્રી કૃષ્ણએ માનવદેહના સર્વ કર્મ પોતાનો ધર્મ સમજીને નિભાવ્યા હતા. શ્રી કૃષ્ણ પોતાનાં માતાપિતા દેવકી અને વસુદેવને સુખ આપવાની ઈચ્છાથી મોટાભાઈ બળરામજી સાથે મથુરામાં પધાર્યા અને આતતાયી મામા કંસને ઊંચા સિંહાસન પરથી નીચે ખેંચીને કંસનો અને એના જુલ્મોનો અંત લાવ્યા. શ્રી કૃષ્ણ સાંદીપનિ મુનિના આશ્રમમાં ભણવા ગયા હતા. એમની પાસે શાસ્ત્ર અને શસ્ત્રોનું સંપૂર્ણ અધ્યયન કર્યું અને એમને દક્ષિણા આપવાની ઘડી આવી. આટલા સમયથી ગુરુના આશ્રમમાં, ગુરુ પાસે રહીને, ગુરુ અને ગુરુમાતાના ઘેરા વિષાદને શ્રી કૃષ્ણ પામી ગયા હતા. એમને સમજ નહોતી પડતી કે એવી કઈ વાત હતી જેથી એમના ગુરુ અને ગુરુમાતાની આંખોમાં ઘેરાતી ઉદાસી સતત ડોકાતી રહેતી હતી. એમણે અતિશય આગ્રહ કર્યો ત્યારે ગુરુ અને ગુરુમાતાએ કહ્યું કે ઘણા સમય પહેલાં, એમનો પુત્ર, જે સ્વયં નાની ઉંમરમાં શસ્ત્ર-શાસ્ત્રોનો ઊંડો અભ્યાસી હતો, એ પોતાના મિત્રો સાથે, પ્રભાસતીર્થ પાસે સમુદ્રમાં સ્નાન કરવા ગયો હતો. ત્યારે પંચજન નામનો રાક્ષસ એમના પુત્રને ઉપાડી ગયો હતો અને હવે તો કદાચ એને મારી પણ નાખ્યો હોય. ગુરુમાતાએ આજીજી કરીને કહ્યું, “દક્ષિણામાં આપી શકો તો અમારો પુત્ર લાવી આપો. આ દક્ષિણા અમારા માટે જ નથી પણ આ આશ્રમની શસ્ત્ર અને શાસ્ત્રોના શિક્ષણની પરંપરા એમના વિદ્વાન પુત્ર સિવાય કેવી રીતે ચાલુ રહેશે?’\nગુરુદંપતીને ધીરજ બંધાવીને ભગવાન પ્રભાસતીર્થના કાંઠે ગયા. પંચજન અસુર સમુદ્રમાં રહીને પોતાને શંખમાં રૂપાંતરિત કરી શકતો હતો. શ્રી કૃષ્ણએ પંચજનને મારીને, યમપુરીમાંથી ગુરુ અને ગુરુમાતાના પુત્રને ફરી જીવિત કરીને ગુરુ દક્ષિણાનું ઋણ ચૂકવ્યું.\nશ્રી કૃષ્ણની કીર્તિ હવે દેશદેશાંતરોમાં ફેલાતી જતી હતી. એમના અદભૂત પરાક્રમ અને અપ્રતિમ સૌંદર્યની ગાથા સાંભળીને રુકમણીજીએ મનોમન એમના પોતાના પતિ માની લીધાં હતાં. આ બાજુ એમના પિતા, વિદર્ભની રાજધાની કુણ્ડિનના નરેશ ભીષ્મકે, પોતાના મોટા પુત્ર રુકમીના સ્નેહવશ થઈને પોતાની એકની એક દીકરી રાજકુમારી રુકમણીના વિવાહ રુકમીના મિત્ર શિશુપાલ સાથે નિર્ધારિત કરી લીધા હતા, છતાં એ સમયની પરંપરા પ્રમાણે સ્વયંવર રચવામાં આવ્યો હતો. સ્વયંવરમાં શિશુપાલ જ જીતશે એવું લગભગ નક્કી હતું. રુકમી શ્રી કૃષ્ણનો દ્વેષ કરતો હતો અને જરાસંઘ ને શિશુપાલનો મિત્ર હતો. એમના સ્વયંવરની ઘોષણા થઈ ગઈ હતી. રાજકુમારીએ એક બ્રાહ્મણ સાથે શ્રી કૃષ્ણને સંદેશો મોકલ્યો કે તેઓ હરિને મનથી વરી ચૂક્યા છે તો સ્વયં પધારે અને એમનું સ્વયંવરમાંથી હરણ કરીને લઈ જાય. રુકમણીના પ્રેમની લાજ હરિએ રાખી અને બધા રાજાઓને મ્હાત આપીને, રુકમણીનું શ્રીકૃષ્ણએ હરણ કર્યું અને પછી તેમની સાથે લગ્ન કર્યા હતા. રુકમણીજીને દ્વારિકા લઈ આવ્યા. કૃષ્ણના બીજા પત્ની હતા જાંબવતી. તેઓ નિશાદરાજ જામવાની પુત્રી હતા.\nતેમના ત્રીજા પત્ની સત્રાજીતની પુત્રી સત્યભામા હતાં. એક સમયે સત્રાજીતે કૃષ્ણ પર અનેક આરોપ લગાવ્યા જે તમામ ખોટાં સાબિત થતાં તેણે પોતાની પુત્રીના લગ્ન કૃષ્ણ સાથે કરી દીધા.\nત્યાર પછી કૃષ્ણ એક સ્વયંવરમાં ગયા હતા જ્યાં રાજકુમારી મિત્રબિંદાએ તેમને વરમાળા પહેરાવી અને તેમની સાથે લગ્ન કર્યા. કૃષ્ણના પાંચમાં પત્ની બન્યા કૌશલ દેશના રાજાની પુત્રી સત્યા. કૈકેયની રાજકુમારી ભદ્રા સાથે પણ એક યુદ્ધ પછી તેમના લગ્ન થયા હતા. કૃષ્ણના છઠ્ઠા પત્ની હતા ભદ્રદેશની રાજકુમારી લક્ષ્મણા. લક્ષ્મણા પણ કૃષ્ણને પ્રેમ કરતી પરંતુ તેના પરિવારજનો તેના લગ્નનો વિરોધ કરતાં કૃષ્ણ ભગવાને તેનું પણ અપહરણ કર્યું અને લગ્ન કર્યા. ત્યાર પછી સૂર્ય પુત્રી કાલિન્દી તપ કરીને ભગવાનને પતિ તરીકે પામ્યા. આ રીતે તેમની આઠ પત્નીઓ થઈ.\nશાસ્ત્રોમાં શ્રીકૃષ્ણની લીલાઓની અનેક વાર્તાઓ મળી આવે છે. જેમાં એ વાતનો પણ ઉલ્લેખ છે કે તેમની ૧૬,૧૦૮ રાણીઓ હતી. પરંતુ શું તમે જાણો છો કે આટલી રાણીઓ સાથે ભગવાને કેમ કર્યા હતા લગ્ન અને શું છે તેમના સંબંધ પાછળનું રહસ્ય? તેની પાછળ પણ સમાજ કલ્યાણની ભાવનાથી પ્રેરિત, ભગવાનની અદ્‌ભૂત લીલા છે.\nએકવાર પ્રાગજ્યોતિષપુરના દૈત્યરાજ ભૌમાસુરના (નરકાસુર) અત્યાચારથી દેવતાગણ ત્રાસી ગયા હતા. સ્વર્ગલોકના રાજા દેવરાજ ઈંન્દ્રએ કૃષ્ણને જણાવ્યું કે ભૌમાસુરે પૃથ્વીના અનેક રાજાઓ અને સામાન્ય લોકોની સુંદર પુત્રીઓનું હરણ કરી પોતાની ગુલામ બનાવી રાખી છે. આ વાત સાંભળી કૃષ્ણ પોતાની પત્ની સત્યભામા સાથે ત્યાં પહોંચ્યા. આ રાક્ષસને સ્ત્રીના હાથે મરવાનો શ્રાપ મળ્યો હતો. તેથી સત્યભામાની મદદથી શ્રી કૃષ્ણએ એ અસુરનો વધ કર્યો હતો. આ વિશાળકાય રાક્ષસ ભૌમાસુર જ્યારે ધરતી પર ઢળી પડ્યો અને મૃત્યુ પામ્યો ત્યારે પૃથ્વીની પ્રાર્થનાથી હરિએ પરમ કૃપાથી ભૌમાસુરના પુત્ર ભગદત્તને તેનું બાકી બચેલું રાજ્ય આપ્યું. અને આ રાક્ષસની કેદમાંથી તેમણે ૧૬,૧૦૮ કન્યાઓને આઝાદ કરાવી. પરંતુ રાક્ષસની કેદમાં લાંબો સમય રહેવાના કારણે તેમને કોઈ સ્વીકારવા તૈયાર ન હતું, તેમના માતાપિતા પણ નહીં. સમાજથી તિરસ્કૃત આ નાત બહાર સ્ત્રીઓ ક્યાં જાય? તેથી શ્રીકૃષ્ણએ તે તમામ કન્યાઓને પત્ની તરીકે સ્વીકારી. ભગવાને પોતાની યોગમાયા વડે તે સૌ કન્યાઓને અનુરૂપ એટલાં જ રૂપ ધારીને તે બધીઓનું અલગ-અલગ મહેલોમાં એક જ મુહૂર્તે વિધિવત પાણીગ્રહણ કર્યું અને સૌ કન્યાઓને પોતાની પત્ની તરીકેનું સન્માન આપ્યું. જ્યારે કાલયવન, જરાસંઘ, શાલ્વ વગેરે રાજાઓએ કંસના વધના અનેક વર્ષો બાદ, મથુરા અને દ્વારિકાનગરીને ઘેરી લીધી હતી ત્યારે યાદવ સેનામાં શક્તિપાત કરીને શત્રુઓનો સંહાર કર્યો હતો. એમના જીવન કાળ દરમિયાન, એમણે અનેક દુર્જય અને દુષ્ટ રાજાઓ, રાક્ષસો અને યોદ્ધાઓનો એમને સંહાર કર્યો અને પૃથ્વીનો ભાર ઓછો કર્યો.\nત્યારબાદ મહાભારતની લડાઈમાં તેમણે તમારા મોટાભાઈ ધૃતરાષ્ટ્ર અને કૌરવોનો અને એમની જોડે સાથ આપનારા અન્ય યોદ્ધાઓનો પણ નાશ કર્યો. મહાભારતના યુદ્ધને ટાળવાની તેમની હર એક કોશિશ નકામી નીવડી અને એ ભયંકર લડાઈમાં ન ભૂતો ન ભવિષ્યતિ જેવો વિનાશ થયો. યુદ્ધમાં દુશાસનની અને શકુનિની ખોટી સલાહ માનીને અને કર્ણના આંધળા સાથને કારણે જેની મતિ ભ્રષ્ટ થઈ છે એવા દુર્યોધનને ભીમે એની જાંઘ પર પોતાની ગદાથી પ્રહાર કરીને માર્યો. દુર્યોધનને પોતાના સાથીઓ સમેત પૃથ્વી પર પડેલો જોઈને પણ કૃષ્ણને ગ્લાનિ ઉપજી. હરિ વિચારતા હતા દ્રોણ, ભીષ્મ, અર્જુન અને ભીમ વડે આ અઢાર અક્ષૌહિણી સેનાનો વિપુલ સંહાર તો થયો છે, પણ તેનાથી પૃથ્વીનો ભાર ઓછો થયો છે ખરો? હજી દ્વારિકાનગરીમાં સત્તા, બળ, શક્તિ અને સંપત્તિના કેફમાં ચૂર યાદવોનો પણ અંદરોઅંદર લડવાથી સર્વનાશ થવાનો બાકી છે. એમને આ વાતની ત્યારથી ખબર હતી.\nમહાભારતના ભીષણ સંગ્રામ પછી, ધર્મરાજ યુધિષ્ઠિરને રાજગાદી પર એમણે પ્રસ્થાપિત કર્યા. આ રીતે પૃથ્વી પર એમણે અરાજકતા અને અધમ રાજવીઓનો નાશ કરીને, સુશાસન ફરી સ્થાપિત કર્યું. ઉતરાના ગર્ભમાં અભિમન્યુના બીજ પર અશ્વત્થામાએ છોડેલા બ્રહ્માસ્ત્રને કારણે ગર્ભ નાશ પામી ચૂક્યો હતો. એ ગર્ભને પોતાની યોગશક્તિથી પુનઃ સંચારિત કર્યો. શ્રી કૃષ્ણએ ધર્મરાજા યુધિષ્ઠિર પાસે ત્રણ અશ્વમેધ યજ્ઞો કરાવ્યા જેથી આર્યાવર્ત, ભારતવર્ષની અખંડિતતા કળિયુગ આવતા પહેલાં સ્થાપના પામે અને કળિયુગમાં એ સદંતર નાશ ન પામે. જો કે કાળ એનું કામ કરશે જ પ્ણ ભગવાને પોતાની દૂરંદેશીથી આવનારા અનેક વર્ષો સુધી વિશ્વની રક્ષા કરી હતી.\nભગવાને પણ દ્વારિકાપુરીમાં રહીને વેદ અને ધર્મનું પાલન કર્યું. પ્રજાને ખૂબ સુખ મળે એવા પ્રાવધાન કર્યાં અને અનેક વર્ષો સુધી રાજ્યમાં સુખ, શાંતિ સાથે અનેક વિકાસ કાર્યો કર્યા. હરિએ મનુષ્યદેહ લીધો હતો તો દેહકર્મમાંથી તેઓ વિમુખ રહી શકે એમ ક્યાં હતું? શ્રી કૃષ્ણએ પોતાના મનમોહક સ્મિત અને મધુરતા સભર વ્યવહારથી નાના મોટાં બધાંનું દિલ જીતી લીધું હતું અને પોતાની પ્રજા, રાણીઓ, સંતાનો અને સર્વ સગા સંબંધીઓને, સર્વને અપાર સુખ આપ્યું. આમ ઘણાં સમય સુધી એમણે વિહાર કર્યો અને આ માયામાં જલકમલવત રહેલા શ્રી કૃષ્ણે એમના નિશ્વિત સમયે પોતાની લીલા સંકેલવાનું એમણે નક્કી કરી લીધું. એમનું છેલ્લું એક કાર્ય હજી બાકી હતું. એ કાર્ય હતું, સત્તા અને સફળતાના મદમાં છ્કી ગયેલા યાદવોનો પણ નાશ કરવાનું.\nએકવાર દ્વારિકાનગરીમાં નગરીમાં યદુવંશીઓ અને ભોજવંશી યાદવ બાળકોએ રમતાં રમતાં મુનિશ્વરોને ક્રોધિત કર્યા અને યાદવકુળનો નાશ જ ભગવાનને અભિપ્રેત છે એમ સમજીને એ ઋષિઓએ એમને સર્વનાશનો શાપ આપી દીધો. થોડા જ મહિના બાદ સહુ યાદવો હ્રદયમાં ભારે હર્ષ સાથે પોતપોતાના રથોમાં સવાર થઈને પ્રભાસક્ષેત્રમાં ગયા. ત્યાં સ્નાન કરીને એમણે પિતૃતર્પણ કર્યું, દેવતાઓને તથા ઋષિઓને તર્પણ કર્યું. પછી બ્રહ્મભોજ કરાવીને સૌ બ્રાહ્મણોને યથોચિત ભૂમિદાન, અન્ય દ્રવ્ય દાન અને ગૌ દાન કર્યું. આમ કર્યા પછી સર્વ યાદવવંશીઓએ પૃથ્વી પર માથા ટેકવીને સૌ બ્રાહ્મણોને પ્રણામ કર્યા.\nશ્રીમદભાગવત મહાપુરાણનો ત્રીજા સ્કંધ અંતર્ગત, ત્રીજો અધ્યાય – “ભગવાનનાં અન્ય લીલા ચરિત્રોનું વર્ણન – વિદુર-ઉદ્ધવ-સંવાદ” અંતર્ગત “ઉદ્ધવજીએ કરેલું ભગવાનની બાળલીલાઓનું વર્ણન” –સમાપ્ત થયો.\nPost Tags:\t#અધ્યાય ત્રીજો#જયશ્રી વિનુ મરચંટ#શ્રીમદ્ ભાગવત કથા#સ્કંધ ત્રીજો\nમા સુ શ્રી જયશ્રી વિનુ મરચંટ દ્વારા હમેશ જેમ ભગવાનના અન્ય લીલા-ચરિત્રોનું સુંદર વર્ણન .\nતેમા રૂક્મણીના વિવાહના પ્રસંગ સાંપ્રત સમયે પણ ઘણાને પ્રેરણાદાયી લાગ્યો છે -ગમ્યો છે!\nરુકમણી હરણનું તાત્પર્ય એ ફલિત કરવાનું છે કે ‘મહાલક્ષ્મી નારાયણને મળે, શિશુપાળ જેવા દુરાચારીને નહીં.\nરુકમણી પાસે જે લોકો આવતા જતાં હતા. તેઓ કૃષ્ણની પ્રશંસા કરતા હતા. એટલે રુકમણી કૃષ્ણને મનોમન ચાહવા લાગ્યા. રુકમણી ઉંમરલાયક થયાં. તેની ઇચ્છા શ્રીકૃષ્ણ સાથે લગ્ન કરવાની હતી પણ તેનો મોટો ભાઈ રુકમી પોતાની બહેનને શિશુપાળ જેવા દુરાચારી રાજા સાથે પરણાવવા માગતો હતો.\nસ્વાર્થ, લોભ અને મોહની વેદી પર સૌ તેનું બલિદાન આપે એ રુકમણીને મંજુર ન હતું. ‘હું પરણીશ તો શ્રીકૃષ્ણ સાથે જદ તેવા દ્રઢ નિશ્ચય સાથે ખૂબ વિચાર કર્યા બાદ એણે શ્રીકૃષ્ણને પ્રેમપત્ર લખ્યો અને સુદેવ નામના બ્રાહ્મણને દ્વારિકા મોકલ્યો. સાથે પેલો પત્ર પણ આપ્યો. જગતના ઇતિહાસમાં આ પહેલો જ પ્રેમપત્ર હશે અને એ પણ કેટલી ગરિમાથી સુંદર રીતે લખાયેલો..! તેમાં જણાવ્યું હતું કે ‘હું આપની સાથે જ વિવાહ કરવા માગું છું. લગ્નના દિવસે આપ આવી જશો.\nરુકમણીનું ચરિત્ર ખૂબ ઉદાત્ત હતું. એક આધુનિક નારીની માફક તેમનામાં વિચારશીલતા અને દ્રઢ નિર્ણયશક્તિ હતા. તેમણે સ્વસ્થચિત્તે સ્વનિર્ણયથી પોતાના જીવન સાથીની પસંદગી કરી. તેનામાં તે માટેની મક્કમતા, નીડરતા અને હિંમત પણ હતી. શ્રીકૃષ્ણને લખેલી ચિઠ્ઠીમાં તેમનું ગુણીયલ ચરિત્ર ઉપસીને સામે આવે છે. રુકમણીના પ્રેમપત્રમાં કેટલું ચાતુર્ય ભર્યું છે ! પોતે કેવા પતિની અપેક્ષા રાખે છે તે રુકમણી જણાવે છે. ભાગવાનું પોતે પસંદ કરતી નથી એ જણાવવામાં તેની રાજનૈતિક બુદ્ધિ છે, કારણકે કદાચ શ્રીકૃષ્ણ જો તેનો અસ્વીકાર કરે તો પોતે ક્યાંયના ન રહે. વળી શ્રીકૃષ્ણના પૌરૂષની પણ એ કસોટી કરવા માગે છે.\nઆમ આને મુત્સદ્દીગીરી ભર્યો પ્રેમપત્ર કહી શકાય. આવી કોટીના પ્રેમપત્રો બુદ્ધિમાનો જ લખી શકે..! તે કાળમાં પણ માનસશાનો કેટલો ઊંડો અભ્યાસ હશે ..! શ્રીકૃષ્ણ અને રુકિમણીના પ્રેમપત્રની કથા ભાગવતમાં જે રીતે આલેખાઈ છે તે સાચે જ અદભુત છે ! તેનામાં સતીત્વ, શીલ, સંયમ, પવિત્રતા, દૃઢ આત્મવિશ્વાસ, પ્રભુશ્રદ્ધા અને એકનિતાનું તેજ છે.


Devdas (ebook) book is written by Sharadbabu\n'દેવદાસ' એ શરદબાબુની એક પ્રથમ પક્તિની કરુણાન્ત વાર્તા છે. કલા અને કથાની સરળતા લીધે વાર્તા ખુબ તાકાતવાન અને હ્દયાભેદક બની છે. વળી, પાત્રાલેખનની આ સરળતાને લીધે ખુબ આકર્ષક અને પ્રભાવશાળી બન્યા છે. 'દેવદાસ' ના નારીપત્રોમાં કોઈ પણ જાતની જટિલતાનો અભાવ છે- એમની માનસિક વૃત્તિઓ જટિલ નથી. સ્ત્રીના મનના ગુઢ ઊંડાણોથી તે અપરિચિત છે. પ્રદર્શક કહી શકીએ એટલી એ સરળ છે.\nISBN-13 9788177902990ISBN-10 -Pages 128 Publication Date March 10, 2017\nAuthor Sharadbabu Publisher Pravin Prakashan Language Gujarati Category New Releases FormatElectronic


પ્રવાસનો એક કડવો અનુભવ – kesuda\nimage credit – RMR\nપહેલી ઓગસ્ટે અમારા બાપુની ૧૦૮ જન્મ જયંતિ નીમિતે વિદ્યાર્થી કાળનો અનુભવ…\nમારી પાસે બિસ્તરો, ભાતું, પાણીનો કુંજો અને ચોપડીઓની વજનવાળી ભારે ટ્રંક હતી. જ્યારે કોટડી ગામ આગળ ગાડી બદલી તે વખતે કોઈ ટિકિટ-ચેકરની નજર તે પર પડી અને તેણે પાસે આવીને મારી ટિકિટ લઈ લીધી. જંકશન સ્ટેશને મેં ટિકિટ માગી ત્યારે કહે, ‘જાઓ, ગાડી બદલો, હું ત્યાં આવું છું.’ બીજી ગાડીમાં બેઠો ત્યાં ભાઈસાહેબ દેખાયા. મેં તરત લાચારી બતાાવી ટિકિટ માગી ત્યારે સિગારેટની રાખ ખંખેરતાં કહ્યું: ‘જુઓ મિસ્ટર, તમારી પાસે ઘણું વજન છે , પણ તમે સ્ટુડન્ટ છો એટલે ચાર્જ કરતો નથી. તમારે મારી કદર કરવી જોઈએ.’ હું મૂંજાયો. કદર એટલે શું અને કેટલું આપવાનુ? મેં મારા જીવનમાં કદી આવો અનુભવ કર્યો નહોતો; મારી પાસે જરૂર કરતા વધારે પૈસા પણ ન હતા એ સ્થિતી તેને સમજાવી ત્યારે તેણે માત્ર ચાર આના માગ્યા. એ વખતે તેનું કબુલ કર્યા વિના છૂટકો નહોતો. તે મને રોકે, મજુરનો વધારે ખર્ચ કરાવી કાંટા પર લઈ જાય, પાછળ મારી જગ્યા રહે નહિ, આવી લાચાર સ્થિતીમાં આપવા પડેલા એ પૈસા માટે આખી મુસાફરી મેં બળાપામાં પૂરી કરી.\nલેખક: રવિશંકર રાવળ ( ગુજરાતમાં કલાના પગરણ )\nPosted on August 9, 2020 August 9, 2020 by kokila ravalPosted in remarkable personTagged અમારા બાપુ, પરિચય.\nPrevious Previous post: જોન લુઇસને શ્રધાંજલી (૧૯૪૦–૨૦૨૦)\nNext Next post: ખુશાલી


છોડ માં પોષક તત્વો ની ખામી અને તેની ઓળખ(Nutrition Deficiency) - Shubh Organic\nSeptember 19, 2018 September 20, 2018 Daya NariyaBiodynamic, Organic Farming\nછોડ ,વૃક્ષ ,વેલાઓ વગેરે પણ વિકાસ અને વૃધ્ધિ માટે પોષક તત્વો નો ઉપયોગ કરે છે .છોડ ને પોતાની વૃધ્ધિ ,પ્રજનન ની પ્રક્રિયા તથા વિવિધ જૈવિક ક્રિયાઓ માટે પોષક તત્વો ની જરૂરિયાત હોય છે અને તે પોષક તત્વો ના મળતા છોડ નો વિકાસ અટકી જાય છે . વધુ કે ચોક્કસ સમય સુધી પોષક તત્વો ન મળે તો છોડ મૂરઝાઇ ને સુકાય જાય છે . વનસ્પતિ એ જમીન માંથી પાણી અને જરૂરી ખનીજતત્વોનું શોષણ કરીને હવા માંથી કાર્બન – ડાયોક્સાઈડ મેળવી ને સૂર્ય ની હાજરી માં પોતાનો ખોરાક તૈયાર કરે છે .પોષક તત્વો વગર છોડ નો વૃધ્ધિ વિકાસ ,પ્રજનન કે બીજી કોઈ પણ ક્રિયા શક્ય નથી .જેમાં મુખ્યત્વે કાર્બન –ડાયોકસાઈડ ,ઑક્સીજન ,અને નાઇટ્રોજન એ હવા માંથી મેળવે છે .\nછોડ માં પોષક તત્વો ની આવશ્યકતા અનુસાર તેનું નીચે મુજબ વર્ગીકરણ કરી શકાય .\nમુખ્ય પોષક તત્વો :-નાઇટ્રોજન ,ફૉસ્ફરસ અને પોટેશિયમ\nગૌણ પોષક તત્વો :– કેલ્શિયમ ,મેગ્નેશિયમ અને ગંધક\nસૂક્ષ્મ પોષક તત્વો :– લોહ તત્વ ,જિંક ,કોપર ,મેંગનીઝ , બોરોન, માલિબ્ડેનમ અને ક્લોરીન\nછોડ માં આવશ્યક મહત્વપૂર્ણ પોષક તત્વો ના કાર્યો ,ખામીઓ અને લક્ષણો :-\nનાઇટ્રોજન થી પ્રોટીન બને છે જે પ્રાણી માત્ર માટે અભિન્ન અંગ છે . છોડ માં એ પાન ને લીલા રાખવા માં મદદ કરે છે .દરેક વનસ્પતિ ને કુદરતી લીલો રંગ આપવાનું કાર્ય નાઇટ્રોજન કરે છે અને છોડ ની વૃધ્ધિ થવાની પ્રક્રિયા માં મહત્વ નો ભાગ ભજવે છે .અનાજ અને ઘાસ તરીકે ઉપયોગી પાક માં પ્રોટીન ની માત્રા માં વધારો કરે છે .જે દાણા બનાવવા માં પાન મદદ કરે છે .છોડ માં આવેલ દરેક સજીવ તત્વો જેવા કે મૂળ, થડ ,પાન ,ફળ અને ફૂલ ની વૃદ્ધિ અને વિકાસ માં મદદ કરે છે . ક્લોરોફીલ ,પ્રોટોપ્લાજમા,પ્રોટીન અને ન્યુક્લિક અમ્લો નું મહત્વપૂર્ણ અંગ છે . જે શાકભાજી પાન ધરાવે છે તેની ગુણવત્તા નાઇટ્રોજન સુધારે છે.\nનાઇટ્રોજન ની ખામી ના લક્ષણો :- છોડ માં પ્રોટીન ની ખામી થી તે હળવા રંગ નો દેખાય છે .સૌથી નીચે આવેલ પાન ખરી (પડી) જાય છે . જેને ક્લોરોસિસ કહે છે .છોડ ની વૃધ્ધિ અટકી જાય છે .કળીઓ અને ફૂલો ઓછા આવે છે .નાઇટ્રોજન ની ખામી થી ફળ વાળા વૃક્ષો પડી જાય છે .છોડ ના મૂળ દેખાય જાય છે . પાક ઝડપ થી પાકી જાય છે .\nફૉસ્ફરસ ની હાજરી માં કોષો નું વિભાજન ઝડપ થી થાય છે . તે ન્યુક્લિક અમ્લ ફાસફોલિપડિક અને ફાઈટિન ના નિર્માણ માં મદદ કરે છે . તે પ્રકાશ –સંશ્લેષણ ની ક્રિયા માં મદદ કરે છે .તે કોષ ની ઝીલ્લી ,ક્લ્રોરોપ્લાસ્ટ તથા માઈટોકંડિયા નું મુખ્ય અવયવ છે . ફૉસ્ફરસ મળવાથી છોડ ના બીજ સ્વસ્થ પેદા થાય છે તથા બીજ માં વજન પડે છે. છોડ માં રોગ અને કીટક ને આવતા રોકે છે ફૉસ્ફરસ ના પ્રયોગ થી મૂળ ઝડપ થી વિકસે છે અને મજબૂત બને છે . ફૉસ્ફરસ થી છોડ ને ઊભા રહેવા ની ક્ષમતા મળે છે . ફૉસ્ફરસ થી ફળ ઝડપ થી આવે છે ,વધે છે ,અને દાણા પણ ઝડપ થી પાકે છે .\nતે નાઇટ્રોજન ના ઉપયોગ માં પણ મદદ કરે છે તથા ફળદાર છોડ માં તેની ઉપસ્થિતિ જડો ની ગ્રંથીઓનો વિકાસ સારો થાય છે . છોડ ના ઉપર વધતાં આગળ ના ભાગ ,બીજ અને ફાળો ના વિકાસ માં ફૉસ્ફરસ ખૂબ આવશ્યક છે .ફૂલ માં મદદગાર છે કોશિકાઓના વિભાજન માં જરૂરી છે . ન્યૂકિલક અમ્લો ,પ્રોટીન ,ફાસ્ફોલીપડિક અને સહવિકારો નો અવયવ છે .\nફૉસ્ફરસ ની કમી અને લક્ષણ :- છોડ નાનો રહી જાય છે પાંદડાઓ નો રંગ હળવો ,ભૂરો કે જાંબૂડિયો થઈ જાય છે .ફૉસ્ફરસ ગતિશીલ થવાના કારણ માં પહેલા લક્ષણ નીચલા (જુના ) પાંદડાઓ પર દેખાય છે\nડાળીઓ વાળા પાકો માં પાંદ લીલા (ભૂરા ) રંગ ના થઈ જાય છે\nછોડ ના મૂળ નો વૃધ્ધિ –વિકાસ અટકી જાય છે\nફૉસ્ફરસ ની વધુ પડતી ખામી થી છોડ નું થડ પણ ઘેરા પીળા રંગ નું થઈ જાય છે અને ફળ તથા બીજ નું નિર્માણ સરખું (સારું) થતું નથી .\nતેની કમી થી બટેટા પાન ગ્લાસ જેવા આકાર ના કઠોળ ના પાકો ના પાન નીલા રંગ અને સાંકડા વાળા છોડ ના પાક ના આકાર નાનો રહી જાય છે .\nમૂળ ને મજબૂત કરે છે તથા સુકારા થી બચાવે છે .પાક માં આવતી જીવાત અને રોગ સામે રક્ષણ આપે છે .છોડ ને પડવાથી બચાવે છે . સ્ટાર્ચ અને શક્કર ના સંચરણ માં મદદ કરે છે છોડ નાં પ્રોટીન નિર્માણ માં મદદ કરે છે. અનાજ નાં પાક માં ચમક ઉત્પન્ન કરે છે પાક ની ગુણવતા માં સુધારો કરે છે . બટેટા અને બીજા શાકભાજી નો સ્વાદ માં વધારો કરે છે . જમીન ને નાઇટ્રોજન નાં ખરાબ પ્રભાવ થી બચાવે છે એંજાઇમસ ની કાર્ય શક્તિ વધારે છે .ઠંડા અને વરસાદી વાતાવરણ માં છોડ ને પ્રકાશ માં ઉપયોગી અને વિકાસ માં મદદરૂપ થાય છે .જેનાથી પાક ની ઠંડી સહન કરવાની શક્તિ વધે છે . કાર્બોહાઈડ્રેડ નાં સ્થાનતરણ ,પ્રોટીન સંશ્લેષણ અને તેની સ્થિરતા બનાવી રાખે છે .છોડ ની રોગપ્રતિકારક શક્તિ વધે છે . તેના ઉપયોગ થી દાણા મોટા બને છે ફળ અને શાકભાજી ગુણવતા સભર બને છે .\nપોટેશિયમ ની કમી અને લક્ષણો :- પાન ભૂરા અને ધબ્બા વાળા થઈ જાય છે ,તથા સૌથી પહેલા ખરી જાય છે\nપાન ની કિનારી નીચી નમેલી દેખાય છે તેની ખામી થી મકાઇ નાં ડોડા નાના તથા ઓછા દાણા વાળા અને કિનારી પર બિલકુલ દાણા વગર નાં થાય છે .\nબટેટા માં પણ ફળ નાના અને મૂળ નો વિકાસ ઓછા થાય છે . છોડ માં પ્રકાશ સંક્ષ્લેષણ ની ક્રિયા માં ઘટાડો અને શ્વસન ક્રિયા માં વધારો થાય છે .\nઆ ગુણસૂત્ર નો સંરચના અવયવ છે કઠોળ નાં પાકો માં પ્રોટીન ની બનાવટ માં ઉપયોગી છે તેનો ઉપયોગ તમાકુ ,બટેટા અને મગફળી ના પાક માટે વધુ લાભદાયી છે .તે છોડ માં કાર્બોહાઈડ્રેડ ના સંચાલન માં મદદ કરે છે .કોષો –દિવાલ માં તે એક મુખ્ય અવયવ છે . જો કે સામાન્ય કોષિકા વિભાજન માં જરૂરી છે . કોષિકાચક્ર ની સ્થિરતા બનાવવા માં મદદગાર છે . એંજાઇમ ની ક્રિયાશીલતા માં વૃધ્ધિ કરે છે છોડ ના જૈવિક તત્વો ને ઉદાસીન બનાવી તેના ઝેર ના પ્રભાવ ને સમાપ્ત કરે છે . કાર્બોહાઈડ્રેડ ના સ્થાનાતરણ માં મદદ કરે છે .\nકેલ્શિયમ ની ખામીના લક્ષણો :-\nનવા પાન કિનારી થી વળી જાય છે .\nઆગળ ની કળી સુકાય જાય છે .\nમૂળ નો વિકાસ ઓછો થાય છે અને મૂળ ગ્રંથિ ની સંખ્યા ઘણી ઓછી જોવા મળે છે .\nફળ અને કળીઓ અચાનક મૂરઝાય જાય છે .\nમેગ્નેશિયમ એ ક્રોમોઝોમ ,પોલીરાઇબોઝોમ અને ક્લોરોફીલ નું અનિવાર્ય અંગ છે છોડ માં કાર્બોહાઈડ્રેડ ના સંચાલન માં મદદ કરે છે છોડ માં વિટામીન ,પ્રોટીન અને કાર્બોહાઇડ્રેડના નિર્માણ માં મદદ કરે કરે છે . ક્લોરોફીલ નું મુખ્ય તત્વ છે ,તેના વગર પ્રકાશ સંશ્લેષણ (ભોજન બનાવવું ) શક્ય નથી . કાર્બોહાઈડ્રેડ સહાયક ન્યૂકિલક અમ્લો કે સંશ્લેષણઅને તેમાં ભાગ લેનાર એંઝાઇમ ની કાર્ય ક્ષમતા માં વધારો કરે છે . ફૉસ્ફરસ ના અવશોષણ માં મદદ કરે છેઅને સ્થાનાતરણ માં વૃધ્ધિ કરે છે .\nમેગ્નેશિયમ ના ખામી અને લક્ષણો :-પાન નો આકાર નાનો અને ઉપર થી વળેલો દેખાય છે .\nકઠોળ પાકો માં પાન ની મુખ્ય નસ વચ્ચે થી પીળીથઈ જાય છે .\nઆ એમીનો અમ્લ પ્રોટીન (સીસીટીન અને મૈથિઓનીન ) તેલ અને વિટામિન ના નિર્માણ માં મદદ કરે છે . વિટામિન C (થાઇમીન અને બાયોટિન ) ગ્લુટિથિયાન અને એંઝાઇમ ના નિર્માણ માં ઉપયોગી છે.\nતેલીબિયા ના પાકો માં તેલ ની માત્રા માં વધારો કરે છે . તે સરસો ,લસણ ,ડુંગળી અને મગફળી પાક માં અત્યંત જરૂરી છે .તંબાકુ પાક માં 15-30 % વધારો કરે છે . વિટામીન ના ઉપાપચય માં મદદ કરે છે .\nગંધક ની ખામી :-નવા પાન પીળા પડે પછી સફેદ થઈ જાય છે .\nમકાઇ,કપાસ, તુરીયા ,ટામેટાં ,રજકો વગેરે નું શરીર લાલ થઈ જાય છે .\nસરસો ના પાન ને વ્યાલેનુમાં નામનો રોગ થઈ જાય છે .\nલોહ સાઇટોક્રોમ્સ ,ફેરી ડોકસીન અને હિમોગ્લોબિન નું મુખ્ય અવયવ છે . ક્લોરોફીલ અને પ્રોટીન નિર્માણ માં મદદ કરે છે. તે છોડ ની કોશિકાઓ માં વિભિન્ન ઓક્સિકરણ અવકરણ ક્રિયાઓ માં ઉત્પ્રેરક નું કાર્ય કરે છે . શ્વસન ક્રિયા માં ઑક્સીજન વાહક છે .છોડ માં ક્લોરોફીલ સંશ્લેષણ અને વૃધ્ધિ માટે જરૂરી છે. ન્યૂકીલીક અમ્લ ના ઉપાપચય માં તે જરૂરી છે .તે અનેક એંઝાઇમ નું આવશ્યક તત્વ છે .\nલોહ તત્વ ની ખામી અને લક્ષણ :-પાન ની કિનારી ની નસો વધારે સમય લીલી રહે છે .\nનવી કળીઓ નાશ પામે છે અને છોડ નાનો રહે છે .\nધાન્ય પાકો માં ક્લોરોફીલ ની ખામી થી પાક ની વૃધ્ધિ અટકી જાય છે .\nકેરોટિન અને પ્રોટીન સંશ્લેષણ માં મદદ કરે છે તેના એંઝાઇમ ( સિસટીન ,લેસીથીનેજ,ઇનોલેજ , ડાઈસલ્ફાઇડેઝ વગેરે ) ની ક્રિયાશીલતા માં વધારો કરે છે ક્લોરોફીલ નિર્માણ માં ઉત્પ્રેરક નું કાર્ય કરે છે . છોડ દ્રારા ફૉસ્ફરસ અને નાઇટ્રોજન ના ઉપયોગ માં સહાયક છે . ન્યૂકિલ્ક ખટાશ અને પ્રોટીન સંશ્લેષણ માં મદદ કરે છે . હોર્મોન ના જૈવિક સંશ્લેષણ માં યોગદાન આપે છે . જિંક અનેક પ્રકાર ના ખનીજ એંઝાઇમ નું મહત્વ નું અંગ છે .\nજિંક ની ખામી અને લક્ષણો :- પાન નો આકાર નાનો અને નીચે થી વળી ગયેલો જોવા મળે છે .\nપાન ની વચ્ચે ની નસો માં જાળી પડેલ અને વચ્ચે થી પીળી ધાર પાન જોવા મળે છે .\nઘઉં ની ઉપર ના પાન પીળા પડી જાય સી છે .\nફળો નો આકાર નાનો અને બીજ ની માત્ર ઓછી જોવા મળે છે .\nમકાઇ અને જુવાર માં ઉપર ના પાન સફેદ થઈ જાય છે .\nધાન્ય પાકો માં જિંક ની ખામી થી ખેરા નામનો રોગ થાય છે ,જેમાં પાન પર દાગ ધબ્બા દેખાય છે .લાલ અને ભૂરા રંગ ના દાગ પણ દેખાય છે .\nજીપ્સમ નો પ્રાથમિક ઉપયોગ પી.એચ . (p.H ) ને અસર કર્યા વગર કેલ્શિયમ અને સલ્ફર માં વધારો કરે છે . ખેતી માં કેલ્શિયમ નું પ્રાથમિક સ્તર ચૂનો છે .જીપ્સમ એ જમીન નું કંડિશનર છે.જમીન ના કણો માથી મીઠું શોષી લેવાનો અસરકારક ઉપાય છે જીપ્સમ .જમીન માં રહેલ એલ્યુમિનિયમ ઝેર ને ઘટાડે છે . પાણી ની ઘુસણખોરી અટકાવે છે . કેલ્શિયમ ની ઉણપ ને દૂર કરે છે . કેલ્શિયમ ના સ્ત્રોત તરીકે જીપ્સમ નો વિકલ્પ ચૂનો છે . જે આલ્ક્લાઇન છે ,આલ્ક્લાઇન શરતો છોડ માટે ખૂબ જ જરૂરી કેલ્શિયમ બનાવે છે .\nતે ઇંડોલ એસીટીક ખટાશ વૃધ્ધિ કારક અને હોર્મોન્સ સંશ્લેષણ માં સહાયક છે . ઓક્સિકરણ અને અવકરણ ની ક્રિયા માં નિયમિતતા પ્રદાન કરે છે . અનેક એંઝાઇમ ની કાર્ય ક્ષમતા વધારે છે . રોગ નિયંત્રણ માં મદદ ગાર છે . છોડ માં વિટામિન A ના નિર્માણ માં મદદ કરે છે . અનેક એંઝાઇમ નો ઘટક છે .\nતાંબા ની ખામી અને લક્ષણો :-ફળો ની અંદર રસ ના નિર્માણ નું ઓછું થવું.\nલીંબુ જાતિ ના ફળો માં લાલ –પીળા દાગ થવા .\nફળો અનિયમિત આકાર ના થવા .\nવધુ પડતી ખામી ને કારણે અનાજ અને કઠોળ પાકો માં રિક્લેમેશન નામની બીમારી થાય છે .\nછોડ માં શર્કરા ના સંચાલન માં મદદ કર્તા છે . પરાગણ અને પ્રજનન ની ક્રિયા માં મદદ કરે છે .કઠોળ પાકો માં મૂળ ગ્રંથિ ના વિકાસ માં મદદ કરે છે . બોરોન છોડ ના કેલ્શિયમ અને પોટેશિયમ ના અનુપાત ને નિયંત્રણ માં રાખે રાખે છે . તે D.N.A , R.N.A ,A.T.P ,પેકટીન અને પ્રોટીન સંશ્લેષણ માં મદદ કરે છે .પ્રોટીન સંશ્લેષણ માટે જરૂરી છે .કોશિકા ને જુદા પાડવામાં મદદ કરે છે . કેલ્શિયમ નું અવશોષણ અને છોડ દ્રારા તેનો ઉપયોગ પ્રભાવિત કરે છે . કોશિકા ની દીવાલ ને મજબૂત બનાવે છે .\nબોરોન ની ખામી અને લક્ષણો :-છોડ ઉપર થી વધવાનું અટકી જાય છે .\nઇન્ટર નોડ ની લંબાઈ ઓછી થવી .\nબોરોન ની ખામી થી ફ્લાવર અને કોબીજ માં કથ્થઈ રંગ જોવા મળે છે .\nક્લોરોફીલ ,કાર્બોહાઈડ્રેડ અને મેગેનીઝ નાઇટ્રેટ ના સર્વાંગીકરણ અને અવકરણ ની ક્રિયા માં ઉત્પ્રેરક તરીકે કામ કરે છે. પ્રકાશ સંશ્લેષણ માં સહાયક છે . પ્રકાશ અને અંધારા ની અવસ્થા માં પાન કોશિકા માં થતી ક્રિયાઓ ને નિયંત્રણ માં રાખે છે . નાઈટ્રોજન ના ઉપાપચય અને ક્લોરોફીલ ના સંશ્લેષણ માં ભાગ લઈ ને એંઝાઇમ ની ક્રિયાશીલતા માં વધારો કરે છે . છોડ માં થતી અનેક મહત્વ પૂર્ણ એંઝાઇમ યુક્તઅને કોશકીય ક્રિયાઓના સંચાલન માં મદદકર્તા છે .કાર્બોહાઈડ્રેડ ના ઓક્સિકરણ માં ફળ સ્વરૂપ કાર્બન ઓકસાઈડ અને જળનું નિર્માણ કરે છે .\nમેગેનીઝ ની ખામી અને લક્ષણો :-\nછોડ પર મરેલા ઉતકો ના દાગ દેખાય છે\nઅનાજ ના પાકો ના પાન ભૂરા રંગ ના પારદર્શક થાય છે અને પછી તેમાં રોગ ઉતપ્ન્ન થાય છે .\nતે પણ પાન ને લીલા રાખવામાં મદદ કરે છે .છોડ ના રસાકર્ષણ દાબ ને વધારે છે . છોડ ની ડાળીઓ માં પાણી રોકવાની ક્ષમતા ને વધારે છે .\nક્લોરીન ની ખામી અને લક્ષણો :-\nછોડ માં ક્લોરીન ની ખામી થી પાન માં સુકારો ( વીલ્ટ ) ના લક્ષણો જોવા મળે છે .\nકોઈ કોઈ છોડ માં બોનજિંગ અને નેક્રોસીસ ની રચના જોવા મળે છે.\nકોબીજ ના પાન વળેલા તથા બરસીમ (એક પ્રકાર નું ઘાસ ) ના પાન મોટા અને નાના દેખાય છે .\nતે છોડ માં એંજાઈમ ,નાઇટ્રેટ રીડક્વેજ અને નાઇટ્રોજીનેજ નો મુખી ભાગ છે .તે કઠોળ પાકો માં નાઇટ્રોજન સ્થિરીકરણ નાઇટ્રેટ એસીમિલેશન અને કાર્બાહાઈડ્રેડ મેટબોલીઝમ ની ક્રિયા માં મદદકર્તા છે. છોડ માં વિટામિન C અને શર્કરા સંશ્લેષણ માં મદદ કરે છે .\nમાલિબ્ડેનમ ની ખામી અને લક્ષણો :-\nસરસો જતી ના છોડ માં અને કઠોળ પાકો માં માલિબ્ડેનમ ની ખામી તરત જ દેખાય છે .પાન નો રંગ લીલો-પીળો અથવા લીલો થઈ જાય છે તથા કાબરચીતરો રંગ દેખાય છે .\nલીંબુ જાતિ માં આની ખામી થી પાન માં પીળાદાગ દેખાય છે\nPrevious Previous post: મુંડા નો જૈવિક (કુદરતી) ઉપાય\nNext Next post: ઘઉં\nOne thought on “છોડ માં પોષક તત્વો ની ખામી અને તેની ઓળખ(Nutrition Deficiency)”\nBhavik Kataria says:


Gunthela aata no halwo recipe by Hetal Sevalia in Gujarati at BetterButter\nહોમ પેજ / રેસિપી / ગૂથેલા આટા નો હલવો\nગૂથેલા આટા નો હલવો\nગૂથેલા આટા નો હલવો રેસીપી વિશે\nકરાચી હલવા જેવું તેનું ટેક્સચર છે.પરંતુ આ ચૂઈ નથી સોફટ બને છે.\n1 કપ ઘઉં નો લોટ\n1.5 કપ ખાડ\nચપટી ફૂડ કલર\nચપટી એલચી પાવડર\n5 ટેબલ સ્પૂન ઘી\nસૌપ્રથમ લોટમાં અડધો કપ પાણી નાંખી કણક બાધી લો.સોફટ કણક બાધવી.તેમાં5કપ પાણી ઉમેરી3કલાક ઢાંકી ને રહેવા દો.\nહવે તે ને હાથ થી બરાબર મસળી લોટ ઓગાળી લો.તેને ગળણીથી ગાળી લો.\nહવે એક પેનમાં ગાળેલુ પાણી લઈ 10 મિનિટ સુધી થવા દો. સતત હલાવતા રહેવું. પછી ખાડ અને 1/4 કપ ઘી ઉમેરી લો.15 મિનિટ સુધી થવા દો. ત્યારબાદ 1 ટેબલ સ્પૂન ઘી ઉમેરો.ઘી એબ્ઝોબૅ થાય એટલે ફરી 1 ટેબલ સ્પૂન ઘી ઉમેરી 25 મિનિટ થવા દો.\nહવે ત્રીજી વખત 1 ટેબલ સ્પૂન ઘી ઉમેરો. ઓબ્ઝૅબ થાય એટલે ફરીથી 1 ટેબલ સ્પૂન ઘી ઉમેરો.40 મિનિટ થવા દો.હવે છેલ્લું 1 ટેબલ સ્પૂન ઘી ઉમેરો. થીક બેટર થઇ જાય એટલે કલર,નટ્સ, એલચી પાવડર ઉમેરો.\n1 કલાક પછી ઘી છૂટવા લાગશે. ઘી છૂટે એટલે ઉતારી થાળીમાં ખાલી કરી લો.ઉપર થી નટ્સ ભભરાવી એકદમ ઠંડું થવા દો.પીસ પાડી સવૅ કરો.\nપપૈયા નો સંભારો\nમરચા નો સંભારો\nકોપરા નો મેસુબ\nચણા નો લોટ\nગૂથેલા આટા નો હલવો - સમીક્ષાઓ


Family Bring Dead Body to Insurance Office South Aferica\nસંવાદદાતા: Jan Man India | 2019-11-22 | Updated : 2019-11-22 06:19:42\nપરિવારજન મૃતદેહને લઇને પહોંચ્યા ઓફિસ\nજીવન વીમો લેવાનો મુખ્ય ઉદ્દેશ્ય એ હોય છે કે આકસ્મિક મૃત્યુ બાદ પોતાના પરિવારજનને આર્થિક તકલીફનો સામનો કરવો ન પડે. કોઇપણ પ્રકારની અનહોની થવા પર વીમાની રકમ ઘણી મદદરૂપ થતી હોય છે. પરંતુ ઘણી વખત એવું સાંભળવા મળે છે કે વીમા કંપની લાભ આપવામાં કચાશ રાખતી હોય છે.\nઆવા સ્થિતિમાં કેટલીક વાર મૃતકના પરિવાર બધી આશા ગુમાવી બેસે છે. આવો જ એક કિસ્સો દક્ષિણ આફ્રિકનો સામે આવ્યો છે. અહીં જ્યારે વીમા કંપની વીમો આપવાનો ઇન્કાર કરવા લાગી ત્યારે પરિવારજનો મૃતદેહ લઇને ઓફિસ પહોંચી ગયા.\nએક અહેવાલ મુજબ 46 વર્ષના સિફિસો જસ્ટિ મ્હેલ્ગોની7નવેમ્બરના રોજ મૃત્યુ થયું હતું. ત્યારબાદ પરિવારજનો વીમો લેવા ઇન્સ્યોરન્સ કંપની પહોંચ્યા. જો કે વીમા કંપની તેનુ મૃત્યુ થયું હોય તેવુ માનવા તૈયાર નહોતા. કંપની દ્વારા પરિવારજનોને તેનુ મૃત્યુ થયું હોય તેવુ સાબિત કરો.\nજેને લઇને પરિવારજનો સિફિસોના મૃત્યુને સાબિત કરવા માટે મૃતદેહ લઇને ઇન્સ્યોરન્સ કંપનીની ઓફિસ પહોંચી ગયા. તમે વિચારી શકો છો કે આ પરિવારજનોને તે સમયે કેટલુ દુઃખ થયુ હશે. આ મામલો સોશિયલ મીડિયા પર પણ ઘણો વાયરલ થઇ રહ્યો છે. એક ટ્વિટર યૂઝર્સ દ્વારા આ મામલાનો વીડિયો 19 નવેમ્બરે પોસ્ટ કરવામાં આવ્યો.\nજો કે સોશિયલ મીડિયા પર વાયરલ થયા બાદ કંપનીએ એક નિવેદન જારી કર્યું. કંપનીએ કહ્યું આ કઠિન સમય દરમિયાન પરિવાર પ્રતિ સહાનુભૂતિ રાખીએ છીએ. અમે પુષ્ટી કરીએ છીએ કે જે દાવો કરવામાં આવ્યો હતો તેની ચુકવણી કરી દેવામાં આવી છે.\nગુગલ પર ભિખારી સર્ચ કરતા દેખાય છે પાક.PM ઇમરાન ખાનના ફોટા\nઅમદાવાદઃ સારથ્ય બિલ્ડિંગ પર કડાકાભેર ત્રાટકી વીજળી\nજુઓ VIDEO:મોદીનું નામ લેતા જ ઇમરાનના મંત્રીને લાગ્યો કરંટ


કેશોદમાં માવઠું : માળીયા હાટીના પંથકમાં પવન સાથે વરસાદ\nવરસાદી માહોલથી ખેડૂતોમાં ચિંતા : મગફળીના પાકને નુક્શાનની શકયતા\nચોમાસાએ વિદાય લીધી હોવા છતાં વરસાદી સિસ્ટમ સક્રિય થઈ છે. જૂનાગઢ જિલ્લાના કેશોદમાં પણ માવઠુ પડ્યું છે જેના કારણે ખેડૂતોની મુશ્કેલીમાં વધારો થયો છે. વરસાદના કારણે મગફળીને નુકશાન થવાની ભીતી છે.\nજૂનાગઢ જિલ્લામાં સવારથી વરસાદી માહોલ જોવા મળી રહ્યો છે. માળીયા હાટીના તાલુકાના ગ્રામ્ય વિસ્તારોમાં પવન સાથે વરસાદ શરૂ થયું છે. જુથળ, પાણીધ્રા, ગળોદર, ભંડુરી સહિત આજુબાજુના વિસ્તારોમાં વરસાદ પડ્યો હતો.


સુરત : મહિલાની છેડતી, દુકાનમાં ઘૂસી છાતી પર નાખ્યો હાથ અને પછી… | CN24NEWS\nHome સુરત સુરત : મહિલાની છેડતી, દુકાનમાં ઘૂસી છાતી પર નાખ્યો હાથ અને પછી…\nસુરત : મહિલાની છેડતી, દુકાનમાં ઘૂસી છાતી પર નાખ્યો હાથ અને પછી…\nસુરતમાં એક મહિલા છેડતીનો ભોગ બની હતી, દુકાનમાં એકલી મહિલાને એકલી જોઇ યુવકે ગંદુ બિભત્સ ચેનચારા કરી ગંદુ વર્તન કર્યું હતું. મહિલા જ્યારે ફ્રીઝમાંથી પાણીની બોટલ કાઢી રહી હતી તે દરમિયાન નરાધમે છાતી પર હાથ નાખ્યો હતો. જ્યારે આ મામલે મહિલાએ વિરોધ કર્યો તો જાનથી મારી નાખવાની ધમકી આપી હતી. મહિલાની ફરિયાદ બાદ પુણા પોલીસે આરોપી વિરૂદ્ધ ગુન્હો દાખલ કરી તપાસ હાથ ધરી છે.\nઘટનાની વિગત મુજબ, શહેરના સહારા દરવાજા સ્થિત નયા કમેલા દરવાજા વિસ્તારમાં કરિયાણાની દુકાનમાં પતિ બહાર હોવાથી મહિલા હાજર હતી. આ દરમિયાન પતિ દુકાન પર નહિ હોવાને લઈને આરોપી જાવેદ આસીફખાન પઠાણ (રહે. સંજયનગર, સહારા દરવાજા) આવ્યો હતો. અને પાણીની બોટલની માંગણી કરી હતી. આરોપી જાવેદ આસીફખાન પઠાણે મહિલા પર દાનત બગાડી હતી.\nમહિલા જ્યારે ફ્રીઝમાંથી બોટલ કાઢી રહી હતી ત્યારે નરાધમ જાવેદ આસીફખાને હાથ પકડી લીધો હતો. જાવેદખાનની હરકતોથી ચોંકી જનાર મહિલાએ પોતાનો હાથ છોડાવ્યો હતો પરંતુ જાવેદે જબરજસ્તી કરી મહિલા છાતી પર હાથ ફેરવી અશ્લીલ હરકત કરી હતી. જેથી મહિલાએ પોતાનો બચાવ કરવા જાવેદખાનને ધક્કો મારતા તે દુકાન નીચે પડતા કપાળમાં ઇજા થઇ હતી અને ત્યાંથી ચાલ્યો ગયો હતો. જો કે પંદરેક મિનીટમાં જાવેદ લાકડાનો ફટકો લઇ પરત આવ્યો હતો અને શામ કો આકે તુજે ઔર તેરે મરદ કો જાનસે માર દું તેવી ધમકી આપી ગાળા-ગાળી કરી હતી.\nઆ દરમિયના ઘરની નજીક રહેતી મહિલાની નણંદ પહોંચી મામલો થાળે પાડવાની કોશિશ કરી રહી હતી, ત્યારે આરોપીએ મહિલાની નણંદને લાકડાની ફટકા મારી ઇજાગ્રસ્ત કરી હતી. તોબીજી તરફ આજુબાજુના લોકો એકઠા થતાં આરોપી ત્યાંથી ભાગી ગયો હતો. જતાં જતાં મહિલાના પતિને જાનથી મારી નાખવાની ધમકી આપતા, મહિલાએ આ મામલે તાત્કાલિક પુણા પોલીસ મથકે દોડી જઈને તેની શારીરિક છેડતી કરનાર જાવેદ વિરુદ્ધ ફરિયાદ નોંધાવી હતી. પોલીસે આ મામલે ગુનો નોંધી આરોપીને પકડી પાડવાની તજવીજ હાથ ધરી હતી.\nPrevious articleગાંધીનગર ખાતે બેરોજગાર કલાકારો ધરણા પર બેઠા, સરકાર સામે કરી આ રજૂઆત\nNext articleલોકડાઉનના બે મહિના સહિત5મહિના બેરોજગાર રહ્યો આ સિવિલ એન્જિનિયર, નોકરી ન મળતા આલુપુરી વેચવા મજબૂર\nસુરત : ડુંગળીનો કિલોનો ભાવ 70થી 80 રૂપિયા, ગૃહિણીઓના બજેટ પર...